**NOTA INFORMATIVĂ**

**la proiectul hotărârii Guvernului „Cu privire la aprobarea proiectului de lege cu privire la modificarea şi completarea unor acte legislative”din domeniul controlului alcoolului**

*Condiţiile ce au impus elaborarea proiectului*

 Proiectul hotărîrii Guvernului „Cu privire la aprobarea proiectului de lege cu privire la modificarea şi completarea unor acte legislative” este impus de imperativul zilei, în care se află Republica Moldova la capitolul consumului de alcool şi consecinţele asupra sănătăţii publice.

Totodată, proiectul hotărârii Guvernului are drept scop transpunerea unor prevederi ale Recomandării 2001/458/EC din 05.06.2001 cu privire la consumul de alcool de către persoanele tinere, în special copii şi adolescenţi, care recomandă limitarea sau interzicerea proiectării sau promovării producţiei alcoolice pentru a avea efect asupra grupurilor ţintă - copiilor şi adolescenţilor.

 În plan mondial, până la 10% din mortalitatea generală de vîrsta 16 - 74 ani sunt condiţionate de consumul abuziv de alcool. Abuzul alcoolului este cauza ruinării familiilor, agresivităţii sociale şi criminalităţii.

 Alcoolul majorează riscul de dezvoltare a cirozelor hepatice, a neoplasmelor (cancer), hipertensiunii arteriale, ictus, malformaţiilor congenitale, provoacă dependenţă alcoolică, probleme familiale şi sociale, favorizează agresivitatea şi violenţa, comportamentul deviant, traumatismul, omucideri şi suicide. Pînă la 60% din suicide sunt săvârşite în stare de ebrietate. Fiecare al 3-lea accident rutier este cauzat de alcool, iar 40% din intoxicaţii şi otrăviri sunt cauzate de produse alcoolice.

 Consumul excesiv de alcool, conform datelor Organizaţiei Mondiale a Sănătăţii, provoacă anual moartea a 2,5 milioane de persoane şi ating cota de 4% din toate cazurile de decese la nivel mondial. Anual la nivel global 320 de mii de persoane cu vîrsta între 15-29 ani mor din cauza alcoolului, ceea ce constituie 9% din toate cazurile de decese în această grupă de vîrstă.

 Republica Moldova se numără printre ţările cu cel mai mare consum de alcool pur pe cap de locuitor în rândul populaţiei adulte - 16,8 litri anual, conform ultimului raport efectuat de Organizaţia Naţiunilor Unite pentru Agriculturã şi Alimentaţie în 2014. Persoanele mai în vîrstă de 15 ani intervievate declară faptul, că berea este consumată de ei în 30,4% cazuri, vinul – în 5,1% cazuri şi băuturile alcoolice tari – 64,5%.

 Rata standardizată a mortalităţii legată de consumul de alcool în Republica Moldova este de cca 222 cazuri la 100 mii locuitori, una din cea mai înaltă din lume. Studiile efectuate de către experţii naţionali şi OMS evidenţiază alcoolul ca factorul nociv numărul unu pentru sănătatea populaţiei din Republica Moldova.

Studiul de indicatori multipli în cuiburi (MICS) din anul 2012, denotă că 85% barbaţi şi 72% femei în Republica Moldova consumă alcool. Prima cunoştinţă cu alcoolul este la vîrsta de 15.6 ani la barbaţi şi 17.6 ani la femei. În rîndurile populaţiei 14-19 ani, 20-24 ani, 25-29 ani preponderent se consumă berea (46-52%).

Conform studiului STEPS (a. 2013) în Republica Moldova cca 9% bărbaţi şi 3% femei consumă alcool zilnic, dintre care 65 % din mediul rural şi 59% în mediul urban.

Mai mult, una din cinci persoane consumă şase şi mai multe băuturi la o ocazie cel puţin o dată pe parcursul unei luni, cu o pondere împunătoare în grupurile de vîrstă mai tinere, atît printre bărbaţi, cît şi printre femei.

La evidenţa instituţiilor medico - sanitare publice se află 47 mii persoane cu alcoolism cronic, din care circa 15% sunt femei. În anul 2014 au fost trataţi circa 8 600 de pacienţi în staţionar, cu costul unui caz tratat al psihozei alcoolice de cca 5800 lei, şi peste 14 mii în tratament ambulator, cheltuieli suportate în mare parte din bugetul de stat.

Legislaţia comunitară şi documentele strategice ale Organizaţiei Mondiale a Sănătăţii vizînd controlul consumului de alcool se bazează pe restricţia accesului, inclusiv prin restricţia publicităţii.

*Principalele prevederi şi elementele noi ale proiectului.*

Proiectul în cauză completează actele legislative în vigoare cu noţiuni suplimentare privind producţie alcoolică”, „*bere”, „bere specială”, „băutură pe bază de bere”*, reglementează interdicţii privind publicitatea directă sau indirectă a producţiei alcoolice prin redacţie nouă a art. 19 al Legii nr. 1227-XII din 27 iunie 1997 cu privire la publicitate.

Prezentul proiect cade sub incidenţa principiilor şi regulilor esenţiale ale legislaţiei comunitare şi este în concordanţă cu principiile protecţiei consumatorilor, cu referire la promovarea dreptului acestora la informare, educare şi organizare, precum şi a protecţiei sănătăţii, siguranţei şi a intereselor economice ale consumatorilor.

Restricţionarea publicităţii la băuturile spirtoase, inclusiv prin utilizarea ecranelor TV publicitare în mijloacele de transport, orice alt loc public vizează atît băuturile tradiţionale din Republica Moldova, cît şi băuturi spirtoase, altele decît cele autohtone prevăzute de Regulamentul nr. 110/2008 al Parlamentului European şi al Consiliului din 15 ianuarie 20008 privind definirea, desemnarea, prezentarea, etichetarea şi protecţia indicaţiilor geografice ale băuturilor spirtoase şi de abrogare a Regulamentului nr. 1576/89, creându-se astfel, o abordare identică şi nediscriminatorie faţă de producători, cu asigurarea unui mediu concurenţial loial pentru toate categoriile de produse autohtone şi de import.

***Scopul*** modificăriişi completării unor acte legislative este sporirea ponderii populaţiei ce renunţă şi/sau nu iniţiază utilizarea producţiei alcoolice, care determină ameliorarea indicatorilor de sănătate a populaţiei, în mod special al generaţiei tinere (grup ţintă).

 *Fundamentarea economico-financiară.* Impactul implementării legii, se răsfrânge asupra Companiilor publicitare şi autorităţilor administraţiei publice locale, care beneficiază de unele taxe în sumă estimativă de cca 10 mln. lei.

 Acumulările financiare de la realizarea producţiei alcoolice nu se formează de la publicitate şi majorarea cantităţii de pe piaţa internă, dar de la formarea preţurilor (taxa la TVA, accizele) şi volumul producţiei de export. Măsurile întreprinse vor fi îndreptate în mod special spre publicitatea agresivă a brand - urilor de producţie străină şi nu a producătorilor autohtoni.

Rezultatele studiului „Reducerea consumului nociv de alcool: Analiza cost-eficacităţii strategiilor de control al alcoolului în Republica Moldova”, desfăşurat în anul 2011 de către experţii OMS şi cei naţionali constată că interzicerea totală a publicităţii la toate produsele alcoolice ar fi un factor „*dominant*” de o cost-eficacitate sporită.

 Studiul european DALYs (a. 2003) demonstrează, că alcoolul este cauza mortalităţii premature în 12% cazuri, invalidităţii în 2% cazuri. Ca rezultat al crimelor cauzate sub influenţa alcoolului, impactul financiar suportat de statele europene anual constituie cca 33 mlrd. euro. Maladiile cauzate de alcool şi cheltuielile suportate de către familiile persoanelor afectate de alcoolism, depăşesc suma de 68 mlrd. euro anual. În 5% din cazuri alcoolul influenţează negativ asupra productivităţii activităţii de bază şi învăţămîntului. Alcoolul este cauza violenţei în familie.

Povara grea o poartă sistemul sănătăţii, în cazul tratamentului multiplelor maladii condiţionate de consumul de alcool. Consumul alcoolului nu determină bunăstare.

*Elaboratorii proiectului.* Proiectul a fost elaborat de către Ministerului Sănătăţii, în baza prevederilorProgramului naţional privind controlul alcoolului pe anii 2012-2020 aprobat prin Hotărîrea Guvernului Nr. 360 din  06.06.2012 şi necesităţilor reale. Implementarea prezentului proiect nu necesită alocaţii financiare suplimentare.

*Rezultatele scontate.* Beneficiile proiectului de lege nu se cuantifică la direct în mijloace financiare, dar în vieţi omeneşti salvate. Anume din aceste considerente, Organizaţia Mondială a Comerţului dă prioritate intereselor sănătăţi publice vis a vis de cele economice.

 Neîncurajarea consumului de produse alcoolice, dar din contra abţinerea de la consumul lor, va permite educarea tineretului în spiritul abstinenţei, moderaţiei, ce în termen lung va avea un impact pozitiv asupra indicatorilor de sănătate publică.

Dat fiind faptul, că fenomenul alcoolizării în Republica Moldova şi consecinţele consumului de alcool asupra sănătăţii publice ia amploare, introducerea restricţiilor de publicitate pentru băuturile spirtoase este o măsură stringentă, ce ar duce la ameliorarea sănătăţii publice.

**Viceministru Svetlana COTELEA**